KIPINDI 3
Misoñanya ya Bulopwe—Kukimba Boloke bwa Leza
UBAPĀPA mulondakani nobe kuboko powinangija. Kupwa, ubajingulula’mba wikalanga wimutala abe ne kyobe kisaka. Nandi wakupāpa kupwa wakudyobola. Kanena’mba: “Nkwipangule’po bidi. Mwanda waka mwi beshile na bantu bakwabo?” Nobe ubamwipagula’mba, “Le ukimba kunena bika?” Aye amba, “Mwene, mwi Batumoni ba Yehova? Mwi beshile na bantu bonso. Kemudipo bwa bipwilo bikwabo—kufeta mafetyi a mizo, kemufete, kadi kwikuja mu politike nansha mu mavita namo kemwikuja. Kemutomangapo mfwanka. Kadi bisaka byenu bimweka bu bīlēmeke. Ino i bika le bine bimushiyañenye uno muswelo?”
Uyukile amba kilondololwa kimanine pa kintu kimo: I mwanda tuludikwanga na Bulopwe bwa Leza. Yesu byadi Mulopwe, pano po pene paetusubula. Witukwashanga tulonde mu mayo andi ne kwisansanya na ino ntanda mibi. Mu kino kipindi, tusa kumona Bulopwe bwa Meshiasa mobusubwila bantu ba Leza ku mushipiditu, mu mwikadilo, ne mu bulongolodi—mwanda’tu wa kutumbija Yehova.
MU KINO KIPINDI
SHAPITA 10
Mulopwe Wasubula Bantu Bandi ku Mushipiditu
Le Noele ne musalaba byadi bikwatañene paka?
SHAPITA 11
Kusubulwa kwa mu Mwikadilo—Kumwekejanga Buujila bwa Leza
Tudimbwa twa balami ne bibelo bya mu kimonwa kya tempelo kyāmwene Ezekyele bidi na nshintulwilo ya pa bula ku bantu ba Leza tamba mu 1914.
SHAPITA 12
Bateakanibwe Mwa Kwingidila “Leza wa Ndoe”
Bible kesambilangapo pa kwishila kudi pa kavutakanya na ndudi, ino i na ndoe. Mwanda waka? Le kuyuka malondololo kuteñanga namani bene Kidishitu dyalelo?
swh_Latn bem_Latn bem_Latn bem_Latn lug_Latn lua_Latn bem_Latn tsn_Latn lua_Latn bem_Latn bem_Latn lua_Latn tum_Latn bem_Latn